**Posti- ja logistiikka-alan unionin**

**PAU PÄÄKAUPUNKISEUDUN TOIMIHENKILÖT ry**

pau.pkstoimihenkilot@outlook.com

[www.pauntoimihenkilot.pau.fi](about:blank) 0123/ 20.01.2023

**Paun Talvipäivät Rovaniemellä 1. - 2.4.2023**

Talvipäivien pääpaikkana on Santa’s Hotel Santa Claus, Korkalonkatu 29, 96200 Rovaniemi, jossa järjestetään talvipäivien avajaiset, ammattiryhmien kokoukset, messuosasto, iltajuhla ja sunnuntaiaamun työehtoklinikka.

***Majoitukset***

Osasto on tehnyt majoitusvarauksen Sokos Hotel Vaakunaan, Koskikatu 2, jossa majoitutaan 2 hengen huoneissa. Majoitukseen kuuluu aamiainen.

Osasto osallistuu osaston omien jäsenien kustannuksiin maksamalla majoituksen (2 yötä ajalla 31.3.-2.4.), lauantain lounaan sekä päivällisen. Muista ruokailuista tai kuluista (esim. matkakulut) kukin lähtijä vastaa itse.

Santa-Sportissa järjestetään perinteinen keilailuturnaus, jonne ilmoittautumiset 22.2.2023 mennessä. Siellä on myös mahdollisuus harrastaa omalla kustannuksella muita aktiviteetteja mm. kylpylä, läskipyöräilyä tai vain lumisilla luontopoluilla kävelyä. Santa Sportin tarjoamia palveluja voi bongata osoitteesta [www.santasport.fi](about:blank).

Mikäli olet kiinnostunut lähtemään Talvipäiville, niin otathan yhteyttä mahdollisimman pian mutta kuitenkin viimeistään tiistaina 28.2.2023 Laura Meriläiseen. Lähetä sähköpostilla ilmoittautuminen ja mahdollinen huonekaveri, jos olet siitä sopinut jonkun kanssa, osoitteeseen; [pau.pkstoimihenkilot@outlook.com](about:blank).

Nähdään Talvipäivillä!

TOIMIKUNTA

i l m o i t u s t a u l u l l e